6. 8. 86 De Europæiske Fællesskabers Tidende Nr. L 219/7 KOMMISSIONENS FORORDNING (EØF) Nr. 2501/86 af 1. august 1986 om ændring af forordning (EØF) nr. 1481/86 om bestemmelse af priserne for ferske eller kølede fårekroppe, der konstateres på Fællesskabets repræsentative markeder, og om registrering af priser for visse andre fårekroppekvaliteter i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1837/80 af 27. juni 1980 om den fælles markedsordning for fåre- og gedekød('!), senest ændret ved forordning (EØF) nr. 882/86 (?), særlig artikel 4, og ud fra følgende betragtninger : I henhold til Kommissionens forordning (EØF) nr. 1481/86 (?) fastsættes den pris, der konstateres på hver medlemsstats repræsentative marked eller markeder, under anvendelse af vejningskoefficienter, der udtrykker den relative betydning af hver kategori og kvalitet af tilførslerne til markedet ; i Irland er det repræsentative marked i Waterford blevet lukket ; en stor del af de lam, der hidtil er blevet afsat i Waterford, afsættes nu i Nenagh ; omfanget af de forret- ninger, der er registreret i sidstnævnte center, betyder, at det bør anerkendes som repræsentativt marked ; de i denne forordning fastsatte foranstaltninger er i over- ensstemmelse med udtalelse Forvaltningskomiteen for Får og Geder — UDSTEDT FØLGENDE FORORDNING : Artikel 1 I bilag II til forordning (EØF) nr. 1481/86 erstattes under punkt G 1, litra a) »Waterford« af »Nenagh«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. september 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. august 1986. () EFT nr. L 183 af 16. 7. 1980, s. 1. (?) EFT nr. L 82 af 27. 3. 1986, s. 3. () EFT nr. L 130 af 16. 5. 1986, s. 12. På Kommissionens vegne Frans ANDRIESSEN Næstformand